กสิกรออนไลน์เอกสารคืนภาษีกองLTFRMF
บลจ.กสิกรไทย เปิดบริการดาวน์โหลดหนังสือรับรองการซื้อกองทุน LTFRMF ออนไลน์ให้นักลงทุนขอคืนภาษีได้ทันใจ ดีเดย์ 21 ม.ค.นี้
18 ม.ค. 2556

บลจ.กสิกรไทย เปิดบริการดาวน์โหลดหนังสือรับรองการซื้อกองทุน LTFRMF ออนไลน์ให้นักลงทุนขอคืนภาษีได้ทันใจ ดีเดย์ 21 ม.ค.นี้
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทเตรียมเปิดตัวบริการใหม่ให้ผู้ลงทุนสามารถเลือกดาวน์โหลดหนังสือรับรองการซื้อกองทุน LTF/RMF ออนไลน์ผ่าน www.kasikornasset.com เพื่ออำนวยความสะดวกแก่ผู้ลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ของบริษัทในการใช้เอกสารประกอบการยื่นและใช้สิทธิลดหย่อนภาษีสำหรับปีภาษี 2555 โดยจะเริ่มเปิดให้บริการในวันที่ 21 ม.ค.นี้ 
“บลจ.กสิกรไทย เป็น บลจ.แรกที่เปิดให้บริการดังกล่าว ซึ่งนอกจากอำนวยความสะดวกให้ลูกค้าแล้ว ยังช่วยลดปัญหากรณีเอกสารทางไปรษณีย์สูญหายได้อีกด้วย” น.ส.ยุพาวดี กล่าว
ทั้งนี้ ผู้ลงทุนสามารถเข้าไปดาวน์โหลดได้ด้วยขั้นตอนง่ายๆ เพียงคลิกเลือกเมนูขอหนังสือรับรองการซื้อ LTFRMF ปี 2555 กรอกชื่อนามสกุล เลขประจำตัวประชาชนและเลขบัญชีกองทุนของตนเอง ระบบจะแสดงข้อมูลการซื้อกองทุน LTFRMF ในปี 2555 และยังเลือกพิมพ์หนังสือรับรองดังกล่าวด้วยตนเอง เพื่อไปใช้ประกอบการยื่นภาษีได้ทันที
น.ส.ยุพาวดี กล่าวว่า สำหรับการจัดส่งหนังสือรับรองการซื้อกองทุน LTFRMF กลุ่มผู้ลงทุนที่สมัครใช้บริการ KMutual Fund eNews &amp; Report จะเป็นกลุ่มแรกที่ได้รับบริการส่งหนังสือรับรองการซื้อกองทุน LTFRMF ในรูปแบบ .pdf file ทางอีเมลที่ได้แจ้งไว้ภายในวันที่ 17 ม.ค. 2556 แทนการส่งเอกสารทางไปรษณีย์ ส่วนผู้ลงทุนที่ไม่ได้สมัครใช้บริการจะยังคงได้รับเอกสารทางไปรษณีย์ ซึ่งคาดว่าจะทยอยจัดส่งได้ครบถ้วนภายในวันที่ 25 ม.ค.นี้